*Broj:02 – 04 - 65/21*

BOSNA I HERCEGOVINA

Federacija Bosne i Hercegovine

TUZLANSKI KANTON

**Općina Doboj Istok**

**OPĆINSKO VIJEĆE**

 BOSNIA AND HERZEGOVINA

Federation of Bosnia and Herzegovina

TUZLA CANTON

**The Municipality of Doboj East**

**MUNICIPAL COUNCIL**

*D a t u m, 11.01.2021. godine*

I Z V J E Š T A J

O REALIZACIJI PROGRAMA RADA OPĆINSKOG VIJEĆA DOBOJ ISTOK

 ZA 2020. GODINU

PREDLAGAČ: Predsjedavajući Općinskog vijeća

OBRAĐIVAČ: Sekretar općine

PODNOSILAC: Kolegij Općinskog vijeća Doboj Istok

RAZMATRA I USVAJA: Općinsko vijeće Doboj Istok

Doboj Istok, januar 2021. godine

##

## *I Z V J E Š T A J*

***O REALIZACIJI PROGRAMA RADA***

***OPĆINSKOG VIJEĆA DOBOJ ISTOK ZA 2020. GODINU***

*Rad Općinskog vijeća Doboj Istok je zasnovan na ovlaštenjima i nadležnostima utvrđenim Statutom općine Doboj Istok i drugim važećim zakonskim propisima i općim aktima. U skladu s tim Općinsko vijeće Doboj Istok je donijelo Program rada Općinskog vijeća za 2020. godinu («Službene novine općine Doboj Istok», broj 1/20). Kako je u toku godine došlo do nepredvidivih okolnosti (pojava koronavirusa i pomijeranje datuma održavanja lokalnih izbora) ukazala se potreba da se Program rada Općinskog vijeća za 2020. godinu uskladi sa novonastalom situacijom. S tim u vezi Općinsko vijeće je donijelo Program o izmjenama i dopunama Programa rada Općinskog vijeća za 2020. godinu («Službene novine općine Doboj Istok», broj 4/20). U cilju realizacije aktivnosti i zadataka predviđenih Programom rada i realizacije zadataka proisteklih na osnovu zahtjeva i inicijativa građana, izvršne vlasti i drugih institucija Općinsko vijeće je u toku 2020. godine održalo 7 redovnih, jednu vanrednu, jednu konstituirajuću i 3 svečane sjednice.*

*Općinsko vijeće svoju aktivnost u izvještajnom periodu prvenstveno je zasnivalo na tačkama dnevnog reda koje su utvrđivane u skladu sa Programom rada Općinskog vijeća Doboj Istok za 2020. godinu i prethodno usaglašavane na sjednicama Kolegija Općinskog vijeća.*

***I Aktivnosti planirane Programom rada Općinskog vijeća***

*Po Programu rada Općinskog vijeća Doboj Istok za 2020. godinu predviđeno je razmatranje materijala kako slijedi:*

|  |  |  |
| --- | --- | --- |
| ***Red******Broj*** | *Naziv pitanja za razmatranje* | ***realizacijA*** |
|  | *Izvještaj o realizaciji Programa rada Općinskog vijeća Doboj Istok za 2019. godinu* | *usvojen na 33. sjednici održanoj 25.01.2020. godine* |
|  | *Program aktivnosti za obilježavanje**Dana nezavisnosti BiH i Dana općine* | *usvojen na 33. sjednici održanoj 25.01.2020. godine* |
|  | *Odluka o dodjeli općinskih priznanja* | *usvojena na 33. redovnoj sjednici održanoj 25.01.2020. godine* |
|  | *Izvještaj o radu Komisije za utvrđivanje prometne vrijednosti nepokretnosti i prava za 2019. godinu* | *usvojen na 34. sjednici održanoj 29.02.2020. godine*  |
|  | *Izvještaj o radu komunalnog inspektora za 2019. godinu* | *usvojen na 34. redovnoj sjednici održanoj 29.02.2020. godine* |
|  | *Informacija o pripremnim aktivnostima za* *proljetnu sjetvu 2020. godine* | *usvojena na 34. redovnoj sjednici održanoj 29.02.2020. godine* |
|  | *Izvještaj o radu Zajedničkog pravobranilaštva Čelić,Teočak, Sapna i Doboj Istok za 2019. godinu* | *usvojen na 34. redovnoj sjednici održanoj 23.02.2020. godine* |
|  | *Izvještaj o radu Savjeta Mjesne zajednice Klokotnica* *za 2019. godinu* | *usvojen na 34. redovnoj sjednici održanoj 29.02.2020. godine* |
|  | *Izvještaj o radu Savjeta Mjesne zajednice Brijesnica Velika* *za 2019. godinu* | *usvojena na 34. redovnoj sjednici održanoj 29.02.2020. godine* |
|  | *Izvještaj o radu Savjeta Mjesne zajednice Brijesnica Mala* *za 2019. godinu* | *usvojen na 35. redovnoj sjednici održanoj 20.04.2020. godine* |
|  | *Izvještaj o radu Savjeta Mjesne zajednice Stanić Rijeka* *za 2019. godinu* | *usvojen na 35. redovnoj sjednici održanoj 20.04.2020. godine* |
|  | *Izvještaj o radu Savjeta Mjesne zajednice Lukavica Rijeka* *za 2019. godinu* | *usvojen na 35. redovnoj sjednici održanoj 20.04.2020. godine* |
|  | *Informacija o sigurnosti na području općine* *Doboj Istok za 2019. godinu* | *usvojen na 34. redovnoj sjednici održanoj 29.02.2020. godine* |
|  | *Svečana akademija Općinskog vijeća Doboj Istok povodom obilježavanja Dana nezavisnosti BiH* | *održana 29.02.2020. godine**u Domu kulture u Klokotnici*  *(diskoteka Cosmic)* |  |  |
|  | *Svečana sjednica Općinskog vijeća Doboj Istok povodom obilježavanja Dana općine* | *održana 10.03.2020. godine u zgradi Općine u Klokotnici (sala Općinskog vijeća)* |
|  | *Izvještaj o rješavanju upravnih stvari u upravnom postupku u općini Doboj Istok za 2019. godinu* |  |
| *usvojen na 35. redovnoj sjednici održanoj 20.04.2020. godine* |
|  | *Izvještaj udruženja građana o utrošku dodijeljenih budžetskih sredstava za 2019. godinu sa završnim računom* | *usvojen na 36. redovnoj sjednici održanoj 30.05.2020. godine* |
|  | *Izvještaj o radu Općinskog načelnika za 2019. godinu* | *usvojen na 35. redovnoj sjednici održanoj 20.04.2020. godine* |
|  | *Informacija o provedenim aktivnostima povodom obilježavanju Dana nezavisnosti BiH i Dana Općine* | *usvojen na 35. redovnoj sjednici održanoj 20.04.2020. godine* |
|  | *Izvještaj o izvršenju budžeta u općini Doboj Istok* *za 2019. godinu* | *usvojen na 35. redovnoj sjednici održanoj 20.04.2020. godine* |
|  | *Izvještaj o utrošku sredstava budžetske rezerve* *za 2019. godinu* | *usvojen na 35. redovnoj sjednici održanoj 20.04.2020. godine* |
|  | *Izvještaj o radu JU za predškolski odgoj i obrazovanje „Dječija radost“ Doboj Istok za 2019. godinu* | *usvojen na 36. redovnoj sjednici održanoj 30.05.2020. godine* |
|  | *Izvještaj o radu JZU Dom zdravlja Doboj Istok* *za 2019. godinu* | *usvojen na 36. redovnoj sjednici održanoj 30.05.2020. godine* |
|  | *Izvještaj o radu JU Centar za socijalni rad Doboj Istok* *za 2019. godinu* | *usvojen na 36. redovnoj sjednici održanoj 30.05.2020. godine* |
|  | *Izvještaj o radu Općinske izborne komisije Doboj Istok* *za 2019. godinu* | *usvojen na 36. redovnoj sjednici održanoj 30.05.2020. godine* |
|  | *Informacija o izvršenju budžeta općine Doboj Istok za period januar-mart 2020. godine* | *usvojena na 36. redovnoj sjednici održanoj 30.05.2020. godine* |
|  | *Informacija o radu Općinskog suda u Gračanici* *za 2019. godinu* | *usvojena na 37. redovnoj sjednici održanoj 27.06.2020. godine* |
|  | *Informacija o radu Porezne ispostave Doboj Istok* *za 2019. godinu* | *usvojena na 37. redovnoj sjednici održanoj 27.06.2020. godine* |
|  | *Prijedlog plana aktivnosti za obilježavanje 4. jula* *Dana brigade* | *usvojen na 36. redovnoj sjednici održanoj 30.05.2020. godine* |
|  | *Izvještaj o radu JP Veterinarska stanica Doboj Istok* *za 2019. godinu* | *razmatran je na 37. redovnoj sjednici održanoj 27.06.2020. godine,* *ali nije prihvaćen*  |
|  | *Izvještaj o radu JKP“Čisto“ Doboj Istok* *za 2019. godinu* | *usvojena na 36. redovnoj sjednici održanoj 30.05.2020. godine* |
|  | *Informacija o higijenskoj ispravnosti vode za piće i stanju vodoprivrednih objekata JKP „Čisto“ doo Doboj Istok* | *usvojena 37. redovnoj sjednici održanoj 27.06.2020. godine* |
|  | *Informacija o higijenskoj ispravnosti vode za piće i stanju vodoprivrednih objekata JZU Dom zdravlja Doboj Istok* | *usvojena 37. redovnoj sjednici održanoj 27.06.2020. godine* |
|  | *Informacija o higijenskoj ispravnosti vode za piće i stanju vodoprivrednih objekata Mjesna zajednica Mala Brijesnica* | *usvojena 37. redovnoj sjednici održanoj 27.06.2020. godine* |
|  | *Informacija o upotrebi narkotičkih sredstava sa prijedlogom mjera za suzbijanje istih na području općine Doboj Istok* | *usvojena 37. redovnoj sjednici održanoj 27.06.2020. godine* |
|  | *Svečana akademija Općinskog vijeća povodom* *obilježavanja Dana brigade* | *održana 04.07.2020. godine u sali Općinskog vijeća u zgradi općine u Klokotnici* |
|  | *Izvještaj o realizaciji budžeta općine Doboj Istok za period januar-juni 2020. godinu* | *usvojen na 38. redovnoj sjednici održanoj 26.09.2020. godine* |
|  | *Izvještaj o utrošku sredstava budžetske rezerve za period januar-juni 2020. godinu* | *usvojen na 38. redovnoj sjednici održanoj 26.09.2020. godine* |
|  | *Informacija o uspjehu sportskih klubova u takmičarskoj sezoni 2019/2020. godini* | *usvojena na 38. redovnoj sjednici održanoj 26.09.2020. godine* |
|  | *Informacija o provedenim aktivnostima povodom obilježavanja Dana brigade* | *usvojena na 38. redovnoj sjednici održanoj 26.09.2020. godine* |
|  | *Program aktivnosti za obilježavanje Dana državnosti* | *usvojena na 38. redovnoj sjednici održanoj 26.09.2020. godine* |
|  | *Informacija o stanju u privredi u općini Doboj Istok* *u 2019. godini* | *Informacija nije razmatrana iz razloga što je općinska služba imala teškoće u izradi informacije, jer nisu bili dostupni svi podaci koji su potrebni* |
|  | *Informacija o prinosima proljetne sjetve i pripremnim aktivnostima za jesenju sjetvu u 2020. godini* | *usvojena na 39. redovnoj sjednici održanoj dana 31.10.2020. godine* |
|  | *Informacija o uspjehu učenika i postignutim rezultatima JU OŠ „Klokotnica“ za 2019/2020. godinu*  | *usvojena na 39. redovnoj sjednici održanoj dana 31.10.2020. godine* |
|  | *Informacija o uspjehu učenika i postignutim rezultatima JU OŠ „Brijesnica“ za 2019/2020. godinu* | *usvojena na 39. redovnoj sjednici održanoj dana 31.10.2020. godine* |
|  | *Informacija o uspjehu učenika i postignutim rezultatima JU Mješovita srednja škola Doboj Istok za 2019/2020. godinu* | *usvojena na 39. redovnoj sjednici održanoj dana 31.10.2020. godine* |
|  | *Informacija o upisu učenika u prve razrede JU OŠ „Klokotnica“ za 2020/2021. godinu*  | *usvojena na 39. redovnoj sjednici održanoj dana 31.10.2020. godine* |
|  | *Informacija o upisu učenika u prve razrede JU OŠ „Brijesnica“ za 2020/2021. godinu*  | *usvojena na 39. redovnoj sjednici održanoj dana 31.10.2020. godine* |
|  | *Informacija o upisu učenika u prve razrede JU Mješovita srednja škola Doboj Istok za 2020/2021. godinu* | *usvojena na 39. redovnoj sjednici održanoj dana 31.10.2020. godine* |
|  | *Informacija o izvršenju budžeta općine Doboj Istok za period januar –septembar 2020. godine* | *usvojena na 39. redovnoj sjednici održanoj dana 31.10.2020. godine* |
|  | *Nacrt Budžeta općine Doboj Istok za 2021. godinu* | *usvojen na 39 redovnoj sjednici održanoj dana 31.10.2020. godine* |
|  | *Nacrt Odluke o izršenju Budžeta općine Doboj Istok* *za 2021. godinu* | *usvojen na 39. redovnoj sjednici održanoj dana 31.10.2020. godine* |
|  | *Svečana akademija Općinskog vijeća povodom obilježavanja Dana državnosti BiH* | *svečana akademija nije održana, jer je mandat općinskih vijećnika bio do 31.10.2020. godine*  |
|  | *Program rada Općinskog načelnika za 2021. godine* | *nije razmatran*  |
|  | *Prijedlog Budžeta općine Doboj Istok za 2021. godinu* | *usvojen na 2. redovnoj sjednici održanoj dana 31.12.2020. godine* |
|  | *Prijedlog Odluke o izvršenju budžeta općine Doboj Istok* *za 2021. godinu* | *usvojen na 2. redovnoj sjednici održanoj dana 31.12.2020. godine* |
|  | *Program rada Općinskog vijeća za 2021. godinu* | *nije razmatran* |
|  | *Informacija o provedenim aktivnostima povodom obilježavanja Dana državnosti BiH*  | *Obzirom da svečana akademija nije održana, otpala je potreba za izradu informacije* |

***II Aktivnosti proistakle na osnovu ukazane potrebe***

*Iako je Poslovnikom o radu Općinskog vijeća regulisano da se podnosi izvještaj o realizaciji Programa rada Općinskog vijeća, u narednom dijelu izvještaja navest ćemo aktivnosti Općinskog vijeća koje nisu planirane Programom rada, ali su proistakle na osnovu ukazane potrebe, odnosno kandidovane su od strane Općinskog načelnika, vijećnika, ustanova i institucija, tako da je Općinsko vijeće je razmatralo i usvojilo sljedeće:*

1. *Odluka o finansiranju projekta izgradnje pristupnog puta i parkirališta za potrebe JZU Dom zdravlja Doboj Istok i Mjesne zajednice Klokotnica,*
2. Odluka o izmjeni i dopuni Odluke o službenom glasilu općine Doboj Istok,
3. Odluka o visini prosječne konačne građevinske cijene 1 m² korisne površine građevinskog objekta na području općine Doboj Istok za 2020. godinu,
4. Odluka o izmjeni Odluke o usvajanju Prostornog plana općine Doboj Istok za period 2004-2024. godina i Odluke o provođenju Prostornog plana općine Doboj Istok,
5. Odluka o pristupanju izrade Strategije lokalnog razvoja općine Doboj Istok,
6. Odluka o gubitku statusa javnog dobra u općoj upotrebi u Klokotnici,
7. Odluka o dodjeli mandata novom članu Savjeta Mjesne zajednice Klokotnica,
8. *Odluka o raspisivanju javnog oglasa za izbor i imenovanje na pozicije predsjednika i članova upravnog odbora JZU Dom zdravlja Doboj Istok,*
9. *Odluka o utvrđivanju javnog interesa da se poljoprivredno zemljište I – IV klase pretvori u građevinsko zemljište za izgradnju poslovnih objekata u Klokotnici i Stanić Rijeci,*
10. Konačna odluke o dodjeli stipendija redovnim studentima dodiplomskog studija za akademsku 2019/2020. godinu
11. Rebalans Budžeta općine Doboj Istok za 2020. godinu,
12. *Akcioni plan održivog upravljanja energijom i prilagođavanja klimatskim promjenama Općine Doboj Istok (SECAP) za period do 2030. godine,*
13. Rješenje za davanje prethodne saglasnosti za imenovanje direktora JKP „Čisto“ doo Doboj Istok,
14. Rješenje o razrješenju predsjednika i članova Upravnog odbora Javne zdravstvene ustanove Dom zdravlja Doboj Istok,
15. Rješenje o privremenom imenovanju Upravnog odbora Javne zdravstvene ustanove „Dom zdravlja“ Doboj Istok,
16. Rješenje o razrješenju predsjednika Privremenog upravnog odbora Javne zdravstvene ustanove Dom zdravlja Doboj Istok,
17. Rješenje o imenovanju predsjednika Privremenog upravnog odbora Javne zdravstvene ustanove Dom zdravlja Doboj Istok,
18. Rješenje o konačnom imenovanju predsjednika i člana Upravnog odbora JZU Dom zdravlja Doboj Istok,
19. *Konačna rang liste za dodjelu stipendija redovnim studentima,*
20. Zaključak o usvajanju Izvještaja o kvaliteti zraka na području općine Doboj Istok,
21. Zaključak o davanju saglasnosti „Telemach“ društvo za pružanje usluga iz oblasti telekomunikacija d.o.o. Sarajevo za korištenje stubova javne rasvjete u Klokotnici,
22. Zaključak o prihvatanju plana upisa učenika u prvi razred srednje škole u školskoj 2020/2021. godini u JU Mješovita srednja škola Doboj Istok,
23. Zaključak o radu Općinskog vijeća Doboj Istok za vrijeme prirodne i druge nepogode,
24. Zaključak o prihvatanju Informacije o poduzetim aktivnostima u stanju prirodne i druge nesreće na području općine Doboj Istok (COVID – 19),
25. Zaključak o davanju saglasnosti Mehmedović (Mustafe) Muhamedu iz Brijesnice Velike za legalizaciju stambenog objekta,
26. Zaključak o prihvatanju Izvještaja o procijeni nastalih šteta od prirodne nepogode – poplava i klizišta na području općine Doboj Istok u periodu 26.06.2020. do 08.07.2020. godine koji je sačinila Općinska Komisija za procjenu šteta na području općine Doboj Istok,
27. Zaključak o odobravanju „Telemach“ Društvo za pružanje usluga u oblasti telekomunikacija d.o.o. Sarajevo da kao pravni sljednik preuzme prava i obaveze „BHB CABLE TV“ doo Lukavac u pogledu postavljanja kablova i distributivne mreže na AB stubovima u Brijesnici Maloj i željeznim stubovima u Stanić Rijeci

 *Sagleda li se struktura tema i pitanja o kojima se vodila rasprava na sjednicama Općinskog vijeća u izvještajnom periodu najbrojniji su bili izvještaji (24), pa informacije (23), odluke (12), zatim rješenja (6), planovi i programi (5), zahtjevi (3), nacrti akata (2), rebalans budžeta (1), budžet (1) i akcioni plan (1).*

***V Aktivnosti Kolegija Općinskog vijeća***

 *Kolegij Općinskog vijeća, u skladu sa odredbama Poslovnika o radu Općinskog vijeća Doboj Istok, čine predsjedavajući Općinskog vijeća, zamjenik predsjedavajućeg Općinskog vijeća i šest predsjednika klubova vijećnika, dok u radu Kolegija učestvuju Općinski načelnik i sekretar Općine. U izvještajnom periodu održano je ukupno 7 (sedam) redovnih sjednica Kolegija Općinskog vijeća i jedna vanredna sjednica Kolegija Općinskog vijeća, na kojima je, u prvom redu, utvrđivan dnevni red i termin održavanja sjednica Općinskog vijeća, ali isto tako razmatrana su i druga pitanja koja su bila od značaja za rad Općinskog vijeća i njegovih radnih tijela.*

Na sjednicama Kolegija razmatrano je i sljedeće:

1. *Izvještaj o realizaciji Programa rada Općinskog vijeća za 2019. godinu,*
2. Pitanje Emire Karić vezano za trepteći semafor u Brijesnici Velikoj,
3. Pitanje Senade Džanić vezano za javnu rasvjetu u zaseoku Haskići u Stanić Rijeci,
4. Pitanje Izeta Hodžića vezano za izmjene Odluke o administrativnim taksama vezano za vjenčanja,
5. Nacrt Zakona o izmjenama i dopunama Zakona o dopunskim pravima branitelja i članova njihovih porodica,
6. Dopis Komisije za jednakopravnost spolova Skupštine Tuzlanskog kantona vezano za molbu za podršku UG Viva Žene Tuzla
7. Zahtjev Asima Hodžića za preispitivanje postavljenja direktora JKP „Čisto“,
8. *Inicijativa Pokreta “Majke enklava Srebrenica i Žepa” i “Udruženja žrtava i svjedoka genocida”, “Gradovi i općine u Federaciji BiH za Srebrenicu”,*
9. *Zahtjev Huseina Kurtića za rješavanje problema otpadnih* *voda iz proizvodnih pogona doo “Fesma” i doo “Isoform”,*
10. *Odgovor Ministarstva trgovine, turizma i saobraćaja Tuzlanskog kantona na Inicijativu Općinskog vijeća Doboj lstok o ukidanju članarine za Turističku zajednicu Tuzlanskog kantona,*
11. *Zaključak Općinskog vijeća Kladanj o prihvatanju Zaključka Općinskog vijeća Doboj lstok kojim se podržava lnicijativa za donošenje odluke o ukidanju taksi, odnosno naknada, koje se plaćaju prilikom izdavanja uvjerenja o izmirenim obavezama za poreze i doprinose i izdavanje liste uposlenih lica privrednim društvima, od strane Porezne uprave Federacije Bosne i Herecgovine i za donošenje odluke o ukidanju taksi odnosno naknada, koje se plaćaju prilikom izdavanja uvjerenja o izmirenim indirektnim porezima od strane Uprave za indirektno oporezivanje,*
12. *Pitanje Emire Karić vezano za projekat Vlade Tuzlanskog kantona kada je u pitanju energetska efikasnost,*
13. Zaključak Općinskog vijeća Teočak kojim podržava zaključak Općinskog vijeća Doboj Istok po inicijativi vijećnika Izeta Hodžića o ukidanju taksi, odnosno naknada nabrojanih u Zaključku Općinskog vijeća Doboj Istok,
14. Zahtjev Mjesne zajednice Lukavica Rijeka za planiranje sredstava za prioritetne projekte u MZ Lukavica Rijeka,
15. Donošenje odluke o raspisivanju javnog poziva za dodjelu općinskih priznanja i odlikovanja.

***VI Vijećnička pitanja i inicijative***

*Obavezna tačka dnevnog reda na svakoj sjednici Općinskog vijeća u izvještajnom periodu bila su i vijećnička pitanja i inicijative. U izvještajnom periodu, odnosno tokom 8 sjednica Općinskog vijeća, postavljena su vijećnička pitanja kako slijedi:*

* *Na 33. redovnoj sjednici* održanoj dana 25.01.2020. godine *Kemal Skopljak je postavio sljedeće vijećničko pitanje:*

*„Obzirom da smo na Kolegiju Općinskog vijeća imali jedan dogovor tj. zaključak da Općinski načelnik posjeti Dom zdravlja i prostorije Hitne medicinske pomoći i sam se uvjeri da su dvije prostorije od službe Hitne medicinske pomoći oduzete i da su date na upotrebu fizijatriji. Time je drastično narušen komfor i kvalitet usluga u službi Hitne medicinske pomoći, kao i komfor pacijenata koji koriste usluge službe Hitne medicinske pomoći. Pitanje glasi: Da li je Načelnik obišao te prostorije i da li je obavio razgovor sa nadležnim u Domu zdravlja, te da li je urgirao da se prostorije vrate službi Hitne medicinske pomoći?“*

 *Odgovor na vijećničko pitanje je dao Općinski načelnik na sjednici Općinskog vijeća:*

 *„Ja sam posjetio Dom zdravlja, ne znam da li 2 – 3 dana poslije Kolegija, da se uvjerim. Ne mogu ulaziti u to da li zadovoljava potrebe osoblja koje radi u Hitnoj pomoći, ali sam tražio od direktora da održimo sastanak sa šefom Hitne službe. U narednom periodu ćemo održati sastanak, jer obično se sasluša i druga strana. Vi ste iznijeli to pitanje i ja ću to uraditi do naredne sjednice da vidimo da li će se to vratiti ili neće vratiti. Uglavnom održat ćemo jedan radni sastanak sa direktorom Doma zdravlja, šefom službe i medicinskom sestrom koja je takođe zadužena za Hitnu službu i koja radi u Hitnoj službi.“*

* Na 35. redovnoj sjednici održanoj dana 20.04.2020. godine Emira Karić je postavila sljedeće pitanje:

Zašto Općina Doboj Istok ne koristi usluge Profesionalne vatrogasne jedinice Gračanica i da li je Općina Gračanica otpisala nekoliko faktura Općini Doboj Istok a koje su se odnosile na pružanje usluga Profesionalne vatrogasne jednice Gračanica?

###  *Pitanje je dostavljeno Općinskom, načelniku aktom* broj: 02-04- 555/20 dana 21.04.2020. godine.

 *Odgovor Općinskog načelnika je dostavljen aktom broj:* 02-04- 555/20 dana 06.05.2020. godine i glasi:

*Na pitanje - Zašto Općina Doboj Istok ne koristi usluge Profesionalne vatrogasne jedinice Gračanica i da li je Općina Gračanica otpisala nekoliko faktura Općini Doboj Istok a koje su se odnosile na pružanje usluga Profesionalne vatrogasne jedinice Gračanica, odgovor je sljedeći: Općina Doboj Istok ne koristi usluge Profesionalne vatrogosne jedinice Gračanice iz razloga što je članom 63. Zakona o vatrogastvu ("Službene novine F BiH", broj 64/09) propisano da treba Sporazum o pružanju usluga za gašenje požara između općina za koje se vrše usluge. Dosadašnji ugovor nije mogao biti osnov za pružanje usluge Profesionalne vatrogasne jedinice Gračanica, po se pristupilo pregovorima sa općinom Gračanica u cilju postizanja Sporazuma o pružanju usluga za gašenje požara na području općine Doboj Istok. Nažalost, do sporazuma nije došlo, jer je Općina Gračanica tražila da platimo četiri vatrogaca, troškove vozila i prateća materijalno- tehnička sredstva, što bi otprilike Općinu Doboj Istok godišnje koštalo preko 100.000 KM, bez obzira na broj intervencija, što je za općinu Doboj Istok bilo neprihvatljivo. Poslije toga smo pregovarali sa Gradom Dobojem i potpisali dana 08.08.2016. godine Sporazum o pružanju usluge Profesionalne vatrogasne jedinice Doboj. Profesionalna vatrogasna jedinica Doboj besplatno obavlja intervencije. Što se tiče faktura koje smo dobili od Općine Gračanica sve smo platili, a od Općine Gračanica nismo dobili izvod otvorenih stavki (IOS) kojima bi eventualno dokazala svoja potraživanja koje bi se odnosile na pružanje usluga Profesionalne vatrogasne jedinice Gračanica. Prema stanju u knjigovodsvu općine Doboj Istok za pružanje usluga Profesionalne vatrogasne jedinice Gračanica za period 2015-2017 godina plaćeno je 11.695,32 KM.*

* *Na 37. sjednici* održanoj dana 27.06.2020. godine *Izet Hodžić je postavio sljedeće vijećničko pitanje:*

*„Ja sam se javio sa jednim vijećničkim pitanjem, a postoji mogućnost da se to pretvori u vijećničku inicijativu. Očekivao sam načelnika Policijske stanice Doboj Istok, ali tu je zamjenik, pa pretpostavljam da nam može dati odgovor. Mene interesuje sljedeće: Vezano za svjetlosnu vertikalnu signalizaciju u Klokotnici ili semafor konkretno jedan problem kod izlaska i uključivanja na magistralni put iz pravca Lukavice, odnosno Frkata i iz pravca doma kulture i Doma zdravlja. Da li postoji mogućnost da se senzor koji je ugrađen u asfalnoj površini u saobraćajnoj i kolovoznoj traci izmjesti na mjesto koje bi služilo svrsi? Svjedoci smo da nije svrsishodno, jer se nalazi u zoni gdje motorno vozilo ne smije da bude. Imamo zaustavnu liniju na mostu, a iz pravca Lukavice je takođe prije toga i taj senzor automatski ne registruje ta motorna vozila. Ko je želio da zapazi i da vidi imamo tu malo duže zadržavanje vozila u odnosu na druge pravce, kao što je skretanje za Lukavicu, skretanje za Ahimbašiće i Babiće. Bila je dobra namjena i sve je ok dok se nisu pune linije ili zaustavne trake postavile. Da li je to nadležnost Federalne direkcije za ceste ili može nešto Policijska stanica da uradi ili Općina ili načelnik, ali uglavnom ja vidim i sam sam se uvjerio, to puno ne košta, ali onaj senzor što je sada nije funkcionalan i ne koristi svrsi. To je pitanje, ali ako bude trebalo može se pretočiti u inicijativu. Nisam siguran da li treba tu inicijativu uputiti Federalnoj direkciji za ceste. Pretpostavljam da je to njena nadležnost, ali kažem ako treba i ako ste vi saglasni sa tom inicijativom, ja inicijativu mogu dostaviti u ponedjeljak u kancelariju Općinskog vijeća i da se proslijedi Federalnoj direkciji za ceste.“*

 Odgovor je dao Općinski načelnik na sjednici Općinskog vijeća i glasi:

 *„Kada se radi o vašoj inicijativi mi smo već uputili zahtjev, jer prolazimo svi tu i znamo da ima određenih problema. Nažalost neko je prije nas izgradio sve ovo oko nas, mi smo to zatekli i sada nam valja ispravljati tuđe greške. Smatram da smo unekoliko popravili frekvenciju saobraćaja, a ko prolazi kroz crveno on će odgovarati, ako ga policija vidi vjerovatno će odgovarati. Ja nisam vidio nikoga da prolazi kroz crveno. Svjedok sam i ja, stajao sam i čekao dugo, ali mislim da je to mali tehnološki problem koji se može otkloniti. Mi smo poslali zahtjev Direkciji cesta i u narednom periodu u planu smo, mada su nas poplave poremetile u zadnjih par dana, da pokušamo napraviti dvije trake na ulaz prema domu kulture.“*

 *Odgovor je dao i Elvir Omerčić, zamjenik komandira Policijske stanice Doboj Istok, koji glasi:*

*„ Gospodine Izetu Hodžiću što se tiče svjetlosne signalizacije - koliko sam upoznat bila je formirana komisija na nivou općine i naš predstavnik pomoćnik komandira Vehabović je bio u toj Komisiji za bezbjednost saobraćaja. Gospodin načelnik je dao iscrpan odgovor što se tiče toga. Mi kao organ unutrašnjih poslova nismo učestvovali u projektu raskrsnice, a na kraju krajeva nismo ni kompetentni, a nismo ni pitani, ali se slažem sa tvojom konstatacijom. Svjetlosna signalizacija – semafori su regulisani vremenski i tu je ostavljen vrlo malan vremenski period što se tiče regionalnog puta iz Lukavice i spajanje sa magistralnim putem.“*

* *Na 1. vanrednoj sjednici* održanoj dana 14.08.2020. godine *Emira Karić je postavila sljedeća vijećnička pitanja:*
1. *Koliko je općina Doboj Istok dobila pomoći sa viših nivoa vlasti kada je u pitanju* sprečavanje širenja pandemije uzrokovane COVIDOM – 19?
2. Takođe, koliko će općina Doboj Istok u narednom periodu dobiti pomoći za gore navedeno?

Odgovor na pitanja dao je Općinski načelnik na sjednici Općinskog vijeća i glasi:

*„Federalna Vlada je donijela odluku da će općina Doboj Istok dobiti 125.000 KM pomoći za sanaciju budžeta ili evo COVID-a kako oni kažu. Sve ono ostalo što će općina Doboj Istok dobiti bit će vezano za projekte.“*

* *Na 2. redovnoj sjednici* održanoj dana 31.12.2020. godine *Kemal Skopljak je postavio sljedeće vijećničko pitanje:*

Da li je načelnik upoznat o novom prilivu migranata u kamp „Duje“, o kom se broju radi, te da li je bilo ko tražio saglasnost ili mišljenje načelnika?

### Pitanje je dostavljeno Općinskom nečelniku aktom broj: 02-04-1197/20 dana 04.01.2021. godine.

 *U toku 2020. godine usvojene su sljedeće inicijative:*

1. *Inicijativa Izeta Hodžića, vijećnika GDS, pokrenuta na 36. redovnoj sjednici održanoj dana 30.05.2020. godine, a koja glasi:*

*„Podnosim vijećničku inicijativu i molim kolege vijećnike da podrže ovu moju inicijativu i da donesemo zaključak vezano za istu. Inicijativa se sastoji iz tri segmenta, a smatram da bi ovu inicijativu, odnosno zaključak trebalo uputiti svim općinskim, odnosno gradskim vijećnima na području Tuzlanskog kantona, kao i Skupštini Tuzlanskog kantona (kao najvišem zakonodavnom organu na Kantonu), a Skupština bi dalje uputila organima čija je nadležnost rješavanje ovog problema (Parlament Federacije BiH, Upravni odbor Federalne poreske uprave i Upravni odbor Uprave za indirektno oporezivanje).*

*Inicijativa se sastoji iz sljedećih elemenata:*

* *Da se donese odluka o ukidanju taksi, odnosno naknada koje se plaćaju prilikom izdavanja uvjerenja o izmirenim obavezama za poreze i doprinose (taksa u vrijednosti od 15,00 KM) zatim taksa za izdavanje liste uposlenih lica datog društva od strane Federalne poreske uprave.*

*Smatram da su to dodatna opterećenja privrednim licima i ostalim poslovnim subjektima u ovim teškim ekonomskim prilikama.*

* *Da se donese odluka o ukidanju taksi, odnosno naknada koje se plaćaju prilikom izdavanja uvjerenja o izmirenim indirektnim porezima od strane Uprave za indirektno oporezivanje (taksa u vrijednosti 20,00 KM).*

*Razlozi za donošenje ovakve odluke su identični kao i u prethodnoj tački.*

* *Predlažem da se uputi zahtjev Parlamentu federacije da donese odluku o ukidanju izdvajanja naknade za šume Federacije BiH i vode Federacije BiH i članarine za Turističku zajednicu Tuzlanskog kantona (ovu odluku donosi Skupština Tuzlanskog kantona).*

*Ovakve naknade imaju atak i otežavaju rad poslodavcima, tj. privrednicima, odnosno velikom broju privrednih društava na nivou opštine, kantona i Federacije BiH. Iz vlastitog iskustva u okviru svog privrednog društva mogu potvrditi i sa sigurnošću reći da su to veliki novčani izdaci koji ukoliko ne bi postojali mogli se usmjeriti u sam razvoj privrednog društva, zapošljavanje radnika i drugo. Pretpostavljam da će sa ovom inicijativom da se slože svi privrednici jer sleduju ih identična izdvajanja.“*

 *Zaključak o prihvatanju inicijative i inicijativa su, aktom broj: 02-04-660/20 dana 03.06.2020. godine, dostavljeni Skupštini Tuzlanskog kantona i svim gradskim i općinskim vijećima na području Tuzlanskog kantona.*

 *Dostavljeni su sljedeći odgovori na inicijativu:*

* *Od Ministarstva trgovine, turizma i saobraćaja Tuzla, akt broj: 05/1-01-306/20 od 20.08.2020. godine i koji glasi:*

*U skladu sa Vašim dopisom broj 02-04-660/20 od 03.06.2020.godine na temu Inicijativa Općinskog vijeća Doboj lstok o ukidanju članarine za Turističku zajednicu Tuzlanskog kantona, želimo Vas obavijestiti da Ministarstvo trgovine, turizma i saobraćaja Tuzlanskog kantona već duži period radi na rješavanju ovog problema. Naime, pripremaju se izmjene Zakona o turističkim zajednicama (“Službene novine TK, 11/15) kojim bi se ili ukinule ili smanjile turističke članarine. Turizam je važna niskoakumulativna privredna grana i za njen kontinuirani razvoj neophodna su dodatna finansijska sredstva. Na području Tuzlanskog kantona postoji veoma izražena potreba prepoznavanja i zaštite prirodnih i kulturnih vrijednosti kako bi se potakao razvoj kvalitetnog turističkog proizvoda i dugoročno unaprijedilo upravljanje turističkim destinacijama. Turizam je veliki izazov i potencijal te se mora sagledati kao integralni dio razvoja Tuzlanskog kantona. Zbog toga je potrebno prije donošenja odluke o ukidanju ili smanjenu turističkih članarina za turističke zajednice analizirati njihovu efikasnost kao i definisati nove izvore finansiranja daljeg održivog razvoja turizma. Samo ovakav pristup pri odlučivanju, može imati pozitivne efekte na sektor turizma i ostvarivanje potreba posjetitelja, prirodnog okoliša, poduzetništva i lokalne zajednice.*

* *Od Općinskog vijeća Kladanj, akt broj: 01-04-1185/20 od 21.08.2020. godine, koji glasi:*

*Općinsko vijeće Kladanj, na sjednici održanoj 14.08.2020. godine, razmatrajući Zaključak Općinskog vijeća Doboj lstok broj:02-04-660/20 od 30.05.2020.godine, donijelo je Zaključak kojim se podržava lnicijativa za donošenje odluke o ukidanju taksi, odnosno naknada, koje se plaćaju prilikom izdavanja uvjerenja o izmirenim obavezama za poreze i doprinose i izdavanje liste uposlenih lica privrednim društvima, od strane Porezne uprave Federacije Bosne iHerecgovine i za donošenje odluke o ukidanju taksi odnosno naknada, koje se plaćaju prilikom izdavanja uvjerenja o izmirenim indirektnim porezima od strane Uprave za indirektno oporezivanje.*

* *Od Općinskog vijeća Teočak, akt broj: 01-11-06-59-1/20 od 21.09.2020. godine, koji glasi:*

*Na osnovu člana 21. Statuta općine Teočak (Službeni bilten općine Teočak, broj 5/08, 2/12) i člana 83. Poslovnika o radu Općinskog vijeća Teočak (Suzbeni bilten općine Teočak, broj 1/10, 1/11) Općinsko vijeće Teočak na sjednici održanoj 18.09.2020 godine je razmatralo Zaključak Općinskog vijeća Doboj lstok po inicijativi vijećnika Izeta Hodzića i donijelo zaključak da Općinsko vijeće Teočak jednoglasno podržava Zaključak Općinskog vijeća Doboj-lstok po inicijativi vijećnika lzeta Hodžića o ukidanju taksi odnosno naknada nabrojanih u Zaključku Općinskog vijeća Doboj Istok, broj :02-04-660/20 od 30.05.2020. godine.*

1. *Inicijativa Emire Karić, vijećnice SDP, pokrenuta na 36. redovnoj sjednici održanoj dana 30.05.2020. godine, a koja glasi:*

 *„Predlažem da se komunalna taksa umanji za 50 % u narednom periodu u 2020. godini na području općine Doboj Istok.“*

### *Zaključak o prihvatanju inicijative, kao i vijećnička inicijativa dostavljeni su Općinskom načelniku aktom broj: 02-04-660/20 od 01.06.2020. godine.*

1. *Inicijativa Hasana Hasančevića, vijećnika SDA, pokrenuta na 37. redovnoj sjednici održanoj dana 30.05.2020. godine, a koja glasi:*

„Shodno dopisu Srebreničkih udruženja da se u svim općinama i gradovima u Federaciji Bosne i Hercegovine jednoj ulici, trgu ili zgradi koja se nalazi na vidljivoj prometnici da naziv Žrtava srebreničkog genocida podnosim inicijativu da se sportskoj dvorani u Brijesnici Velikoj da naziv Sportska dvorana žrtava srebreničkog genocida.“

 S tim u vezi donesen je zaključak da se prihvata inicijativa vijećnika Hasana Hasančevića da se sportskoj dvorani u Brijesnici Velikoj da naziv „Sportska dvorana žrtava srebreničkog genocida“, s tim da nadležne općinske službe poduzmu sve mjere i radnje da u pravnom smislu riješe ovaj postupak i da:

- usaglase sa upravnim odborom osnovne ili srednje škole i sa Ministarstvom obrazovanja i nauke Tuzlanskog kantona i da se traži usaglašavanje ovog naziva,

*- pošalju dopis Pokretu u“Majke enklava Srebrenica i Žepa” i “Udruženje žrtava i svjedoka genocida” da li njima odgovara naziv na sportskoj dvorani.*

 *Zaključak i inicijativa je dostavljena Općinskom načelniku, akt broj: 02-04-72/20 od 29.06.2020. godine.*

 *Odgovor na zaključak i inicijativu je dostavljen od strane Ministarstva obrazovanja i nauke Tuzlanskog kantona koji glasi:*

*Ministarstvo obrazovanja i nauke Tuzlanskog kantona je razmatralo vaš zahtjev, akt broj: 05-19-803/20 od 07.07.2020.godine, kojim tražite izjašnjenje o Odluci Općinskog vijeća Doboj lstok koja se odnosi na prihvatanje inicijative vijećnika Hasana Hasančevića da se sportskoj dvorani u Brijesnici Velikoj da naziv “Sportska dvorana žrtava srebreničkog genocida"*

*U vezi s tim upućujemo vas na odredbe člana 24. stava 1. alineje d) Zakona o osnovnom odgoju i obrazovanju (prečišćeni tekst i član 36. stav 2. alineje d) Zakona o srednjem obrazovanju i odgoju (prečišćeni tekst) („Službene novine TK"' broj: 10/20).*

*Navedenim zakonskim odredbama utvrđeno je da:*

*„d) ratne spomen table i spomenici koji sadrže detalje, interpretacije, kvalifikacije ili veličaju rat, kao u drugim slučajevima predviđenim kriterijima za školske nazive i simbole, koje donosi ministar.“*

 *Kriterijima za školske nazive i simbole tačkom I, stav 1. alineja k) propisano je da:*

*„1. Naziv škole je prihvatljiv:*

*k) Ukoliko naziv ne predstavlja datum, događaj ili vojnu jedinicu ili vojnu ličnost iz posljednjeg rata i ličnosti iz prethodnih ratova koje su nanijele štetu drugim narodima.“*

1. *Inicijativa Sajiba Mešića, nezavisnog vijećnika, pokrenuta na 37. redovnoj sjednici održanoj dana 30.05.2020. godine, a koja glasi:*

*„Na molbu nekoliko građana ja sam prihvatio obavezu da iniciram jednu stvar. Na putu M4 Doboj – Tuzla u naselju Brijesnica Mala kod kuće Klokić Muhameda i Klokić Osmana postoji uključivanje sporednog puta na put M4 Doboj – Tuzla. Obzirom da je u zadnjem periodu pojačana frekvencija saobraćaja i na tom dijelu puta je iscrtana puna linija, time je onemogućeno, odnosno otežano bezbjedno skretanje na taj sporedni put iz pravca Doboja. Taj sporedni ulaz se veže za sporedni lokalni put i koristi ga više domaćinstava direktno, a lokalni put i ostali građani. Zato ja predlažem da se Federalnoj direkciji za puteve uputi dopis da se preispitaju tehničke i zakonske mogućnosti da se na tom dijelu puta iscrta isprekidana linija kako bi se obezbijedilo zakonito i bezbjedno skretanje u taj sporedni put. Dakle da oni vide mogućnosti, a nas ništa ne košta da olakšamo ovim ljudima nesmetan ulazak u svoja dvorišta.“*

*Inicijativa je dostavljena Općinskom načelniku, akt broj: 02-04-72/20 od 29.06.2020. godine.*

 *Na sjednicama su pokrenute, ali nisu usvojene sljedeće inicijative:*

1. inicijativa Senade Džanić, *vijećnice SBB, pokrenuta na 35. redovnoj sjednici održanoj 20.04.2020. godine, a koja glasi:*

„Moja vijećnička inicijativa odnosi se na studioznije i trajno rješavanje asfalta, odnosno puta Stanić Rijeka – Hodžići u dijelu Haskića.

 Obrazloženje:

 Dosadašnje sanacije puta koje su bile rađene bile su uzaludne i nisu rješavale problem, odnosno novac je bačen uzalud. Iako sam i sama ukazivala, a mediji su prošle godine (na moj poziv) informisali o istom. Ovaj problem nije riješen što građanima ugrožava kuće i živote i naravno zbog klizišta prijeti da „odsiječe“ ovaj dio puta, a samim tim i putnu komunikaciju. Smatram da treba dovesti struku i odgovoriti kvalitetno na ovaj problem, jer ako se kao do sada budu radile tzv. sanacije to je ponavljam bacanje novca i privremeno rješenje, a za par mjeseci se vratimo na isto, jer nije riješen problem zemljišta, podzemnih voda ili šta već, pa asfalt ponovo ispuca i „odsiječe“ se.“

1. inicijativa Emire Karić, *vijećnice SDP, pokrenuta na 1. vanrednoj sjednici održanoj 14.08.2020. godine, a koja glasi:*

*„Shodno dopisu udruženja iz Srebrenice da se u svim općinama i gradovima Federacije Bosne i Hercegovine jednoj ulici, trgu ili zgradi da naziv Žrtava srebreničkog genocida podnosim inicijativu da se JZU Dom zdravlja Doboj Istok da naziv JZU Dom zdravlja žrtava srebreničkog genocida.“*

***VII Radna tijela Općinskog vijeća***

*Za razmatranje pitanja iz nadležnosti Općinskog vijeća, za razmatranje nacrta i prijedloga odluka i drugih općih akata Općinskog vijeća i za pripremu i obavljanje drugih poslova za Općinsko vijeće obrazuju se stalna i povremena radna tijela. Sastav i djelokrug rada radnih tijela koja su konstituirana kao stalna, kao i sastav povremenih radnih tijela Općinskog vijeća, utvrđen je Poslovnikom o radu Općinskog vijeća Doboj Istok.*

 *Radna tijela Općinskog vijeća obavezno daju mišljenja, podnose prijedloge i izvještavaju Općinsko vijeće o pitanjima iz svog djelokruga, a odlučuju samo o pitanjima koja su im aktom Općinskog vijeća data u neposrednu nadležnost.*

*U cilju kompletnijeg pregleda aktivnosti pojedinih stalnih radnih tijela Općinskog vijeća u narednom dijelu Izvještaja prikazani su odgovarajući podaci koji* *se odnose na rad istih:*

 ***1. Komisija za Statut i propise***

*U izvještajnom periodu Komisija za statut i propise nije održala ni jedan sastanak.*

 ***2. Komisija za budžet, finansije i ekonomska pitanja***

 *U izvještajnom periodu Komisija za budžet, finansije i ekonomska pitanja nije održala ni jedan sastanak.*

 *20. sastanak Komisije za budžet, finansije i ekonomska pitanja je bio zakazan za 24.09.2020. godine na kojem je trebao biti razmatran sljedeći dnevni red:*

1. Razmatranje Izvještaja o izvršenju Budžeta općine Doboj Istok za period januar – juni 2020. godine,
2. Razmatranje Izvještaja o utrošku sredstava budžetske rezerve za period januar – juni za 2020. godine,
3. Tekuća pitanja.

*Na sastanak su došli Hasan Bekrić, predsjednik Komisije i Selmin Karić, član Komisije, Alirizah Mujkić, pomoćnik općinskog načelnika za poduzetništvo i finansije, te Omer Hadžić, sekretar Općine. Odsutni su bili Amir Mujić i Aida Delić, članovi Komisije.*

*Zbog nedostatka kvoruma sastanak nije održan.*

 ***3. Komisija za jednakopravnost spolova.***

 *Komisija za jednakopravnost spolova u toku 2020. godine nije održala ni jedan sastanak.*

 ***4. Komisija za pritužbe građana, ljudska prava, vjerske slobode i praćenje Kodeksa ponašanja izabranih zvaničnika – vijećnika.***

#  *Komisija za pritužbe građana, ljudska prava, građanske slobode i praćenje Kodeksa ponašanja izabranih zvaničnika – vijećnika u toku 2020. godine nije održala ni jedan sastanak.*

 ***5. Komisija za borbu protiv korupcije.***

*Komisija za borbu protiv korupcije u toku 2020. godine nije održala ni jedan sastanak.*

 ***6. Komisija za mlade.***

*U skladu sa zadacima utvrđenim članom 42. Poslovnika o radu Općinskog vijeća Doboj Istok («Službene novine općine Doboj Istok» broj 7/09,2/13 i 2/18) u izvještajnom periodu Komisija je održala tri sastanka i to:.*

*- 11. sastanak Komisije održan je dana 10.02.2020. godine na njemu je zauzet sljedeći stav:*

 *Da se Općinskom načelniku uputi prijedlog za raspisivanje javnog konkursa za dodjelu stipendija redovnim studentima dodiplomskog studija za školsku 2019/2020. godinu.*

 *Sastanku su prisustvovala tri člana Komisije i sekretar Općine. Odsutni su bili Fatima Hadžić i Bego Škrebo, članovi Komisije.*

*- 12. sastanak Komisije za mlade je održan dana 06.05.2020. godine i na njemu je razmatran sljedeći dnevni red:*

1. *Razmatranje pristiglih zahtjeva za dodjelu stipendija i utvrđivanje da li ispunjavaju propisane uslove,*
2. *Bodovanje po zahtjevima za dodjelu stipendija redovnim studentima,*
3. *Utvrđivanje rang liste za dodjelu stipendija redovnim studentima.*

 *Komisija je konstatovala da je na Konkurs za dodjelu stipendija redovnim studentima dodiplomskog studija za akademsku 2019/2020. godinu, koji je bio otvoren u periodu 12.02. – 13.03.2020. godine, dostavljeno 24 zahtjeva za dodjelu stipendije i svi zahtjevi su dostavljeni u roku propisanom konkursom, s tim da Kurtić (Ibrahima) Muris iz Brijesnice Male ne ispunjava uslove po tački 2. Konkursa za dodjelu stipendija redovnim studentima dodiplomskog studija za akademsku 2019/2020. godinu da se školuje na univerzitetima u Bosni i Hercegovini. Utvrđeno je da se navedeni kandidat školuje u Visokoj školi modernog biznisa u Beogradu i zbog toga se zahtjev odbija.*

*Nakon bodovanja sačinjena je Rang lista za dodjelu stipendija redovnim studentima dodiplomskog studija i Komisija je jednoglasno usvojila da se Rang lista za dodjelu stipendija redovnim studentima dodiplomskog studija stavi na oglasnu tablu i na web stranicu Općine dana 07.05.2020. godine.*

 *Sastanku su prisustvovala tri člana Komisije i sekretar Općine. Odsutni su bili Fatima Hadžić i Bego Škrebo, članovi Komisije.*

*- 13. sastanak Komisije za mlade je održan dana 20.05.2020. godine i na njemu je razmatran sljedeći dnevni red:*

1. *Utvrđivanje prijedloga Konačne rang liste za dodjelu stipendija redovnim studentima dodiplomskog studija i prijedloga Konačne odluke o dodjeli stipendija redovnim studentima dodiplomskog studija za akademsku 2019/2020. godinu.*

*Obzirom da nije bilo prigovora na Rang listu za dodjelu stipendija redovnim studentima i da je članom 2. Odluke o izmjenama i dopunama Odluke o utvrđivanju kriterija za dodjelu stipendija redovnim studentima dodiplomskog studija regulisano da ako na rang listu nije bilo prigovora ta rang lista postaje konačna, kao i da u oba slučaja Komisija za mlade utvrđuje prijedlog konačne odluke o dodjeli stipendija redovnim studentima.*

 *Sastanku su prisustvovala tri člana Komisije i sekretar Općine. Odsutni su bili Fatima Hadžić i Bego Škrebo, članovi Komisije.*

 ***7. Komisija za boračka pitanja.***

*U toku 2020. godine Komisija za boračka pitanja nije održala ni jedan sastanak.*

 ***8. Povremena radna tijela.***

*Povremena radna tijela razmatraju pitanja iz nadležnosti Vijeća koja nisu kontinuirano predmet rasprave ili odlučivanja.*

1. ***Komisija za odlikovanja i općinska priznanja.***

 *U skladu sa zadacima utvrđenim članom 45. Poslovnika o radu Općinskog vijeća Doboj Istok Komisija za odlikovanja i općinska priznanja u izvještajnom periodu je održala jedan sastanak.*

*7. sastanak Komisije održan je dana 10.01.2020. godine i na njemu je razmatran sljedeći dnevni red:*

1. *Razmatranje prispjelih prijedloga na Javni poziv za dostavljanje mišljenja i prijedloga za dodjelu društvenih priznanja općine Doboj Istok.*
2. *Tekuća pitanja.*

 *U skladu sa Javnim pozivom dostavljene su 3 prijave, odnosno 5 prijedloga kandidata za 5 pozicija za dodjelu društvenih priznanja kako slijedi:*

1. *Koordinacija boračkih udruženja općine Doboj Istok predlaže*
* *nadporučnika Karić (Omera) Mustafa i Mešić (Medžida) Mufid (posthumno) za Pismenu zahvalnicu općine*
* *nadporučnika Hodžić (Medžida) Aziza za Zlatnu značku općine*
1. *Asocijacija „MB LIVE“ Brijesnica Mala predlaže Škrebo (Mehmeda) Hajrudina za Zlatnu značku općine*
2. *Mjesna zajednica Klokotnica predlaže Hasančević Sulejmana za Plaketu općine*

*Za Pismene zahvalnice općine za doprinos u odbrani zemlje predloženi su sljedeći kandidati:*

1. *nadporučnik Karić (Omera) Mustafa iz Brijesnice Male i*
2. *Mešić (Medžida) Mufid (posthumno)*

 *(Glasanje: ZA – 3)*

*Za Zlatnu značku općine za doprinos u odbrani zemlje predložen je Nadporučnik Hodžić (Medžida) Aziz iz Klokotnice (Glasanje: ZA – 3)*

*Za Zlatnu značku općine za doprinos u društvenom razvoju predložen je Škrebo (Mehmeda) Hajrudin iz Brijesnice Male (Glasanje: ZA – 2, UZDRŽAN – 1)*

*Za Plaketu općine za doprinos u društvenom razvoju predložen je Hasančević Sulejman iz Klokotnice (Glasanje: ZA – 3)*

*Komisija za odlikovanja i općinska priznanja je utvrdila prijedloge za dodjelu društvenih priznanja kako slijedi:*

*Za Pismenu zahvalnicu općine:*

1. *nadporučnik Karić (Omera) Mustafa iz Brijesnice Male - za doprinos u odbrani zemlje i*
2. *Mešić (Medžida) Mufid (posthumno) - za doprinos u odbrani zemlje*

 *Za Zlatnu značku općine:*

1. *nadporučnik Hodžić (Medžida) Aziz iz Klokotnice - za doprinos u odbrani zemlje i*
2. *Škrebo (Mehmeda) Hajrudin iz Brijesnice Male - za doprinos u društvenom razvoju mjesne zajednice*

*Za Plaketu općine:*

*Hasančević Sulejman iz Klokotnice - za doprinos u društvenom razvoju mjesne zajednice.*

 *Sastanku su prisustvovala tri člana (iz reda vijećnika), te sekretar Općine Omer Hadžić, dok je odsutna bila Alihodžić Melisa (vanjski saradnik).*

1. ***Komisija za izbor i imenovanja.***

*U toku 2020. godine Komisija za izbor i imenovanje nije održala ni jedan sastanak.*

***IX Završne napomene***

 *Sva akta koja je u izvještajnom periodu donijelo Općinsko vijeće, u skladu sa odredbama Statuta općine Doboj Istok i Poslovnika o radu Općinskog vijeća Doboj Istok, objavljena su u „Službenim novinama Općine Doboj Istok“. U toku 2020. godine izdana su četiri broja „Službenih novina Općine Doboj Istok“ i isti se u skladu sa članom 8. Odluke o službenom glasilu općine Doboj Istok u elektronskom obliku objavljuju na web stranici općine Doboj Istok i članom 3. Odluke o izmjenama Odluke o službenom glasilu općine Doboj Istok u kojem stoji sljedeće: „Službene novine“ se obavezno u elektronskom obliku dostavljaju sljedećim korisnicima: Općinskom načelniku, sekretaru općine, rukovodiocima općinskih službi, predsjedavajućem i zamjeniku predsjedavajućeg Općinskog vijeća i predsjednicima klubova i drugim korisnicima koje odluči Općinsko vijeće.“*

*Obzirom da je dana 17.03.2020. godine u 09,00 sati nastalo stanje prirodne i druge nesreće uzrokovano pojavom koronavirusa (COVID 19) na cijelom području općine Doboj Istok i da je isto trajalo do 04.06.2020. godine s tim da su Općinski štab civilne zaštite i Krizni štab općine Doboj Istok zaduženi da i dalje prate i procjenjuju situaciju na području općine Doboj Istok i u skladu sa tim utvrđuju mjere i aktivnosti na sprješavanju širenja koronavirusa, Općinsko vijeće Doboj Istok na 35. redovnoj sjednici održanoj dana 20.04.2020. godine donijelo je zaključak o radu Općinskog vijeća Doboj Istok za vrijeme prirodne i druge nesreće.*

*Tim zaključkom je utvrđeno da će se rad Općinskog vijeća općine Doboj Istok za vrijeme prirodne i druge nesreće održavati u skladu sa naredbama štabova civilnih zaštita svih nivoa vlasti države BiH, a o potrebi izmjene dosadašnjeg rada Općinskog vijeća predsjedavajući Općinskog vijeća uz saglasnost Kolegija Općinskog vijeća može odlučiti i drugačiji rad od propisanog Poslovnikom Općinskog vijeća općine Doboj Istok, kao što je održavanje sjednica općinskog vijeća, kolegija općinskog vijeća i radnih tijela općinskog vijeća putem vibera ili drugih elektronskih sredstava.*

*Zbog gore navedenog broj održanih sjednica Općinskog vijeća u toku 2020. godine je bio manji nego u dosadašnjem periodu, kao i broj održanih sastanaka radnih tijela Općinskog vijeća Doboj Istok.*

 *PREDSJEDAVAJUĆI*

 *OPĆINSKOG VIJEĆA*

 *Selmin Karić*